Január 6.

Névnapok: Boldizsár + Anasztáz, Baltazár, Epifánia, Gáspár, Gazsó, Melchior, Melhior, Menyhért

Események

Politikai események
 1199 – I. Leó örmény királyt a kilikiai Tarsusban Örményország királyává koronázzák
 1481 – Az Arany Horda serege vereséget szenved valahol az orosz sztyeppéken a szibériai tatároktól, s a kán is elesik
 1540 – VIII. Henrik angol király feleségül veszi 4. hitvesét, Klevei Anna német hercegnőt.
 1568 – Tordán megkezdődik az az erdélyi országgyűlés János Zsigmond fejedelemsége idején, amelyben a vallási türelmet a világon elsőként meghirdették és törvényben szabályozták (13-áig tartott)
 1622 – A nikolsburgi békében Bethlen Gábor erdélyi fejedelem lemond magyar királyi címéről
 1661 – Barcsay Ákos vereséget szenved Kemény János seregeitől
 1912 – Új-Mexikó az Amerikai Egyesült Államok 47. tagállama
 1929 – I. Sándor jugoszláv király bevezeti a diktatúrát
 1978 – A Szent Korona ezen a napon tért vissza Magyarországra az Amerikai Egyesült Államokból, ahová a II. világháború után vitték
 2001 – George W. Bush győz az elnökválasztáson, ő lesz az Amerikai Egyesült Államok 43. elnöke
 2018 – A Pannonhalmához tartozó negyven örökfogadalmas szerzetes Hortobágyi T. Cirill főmonostori perjelt választja meg Szent Márton monostora új főapátjának.
 2021 – A Donald Trump által felheccelt tömeg erőszakkal behatolt az amerikai törvényhozás épületébe.

Tudományos és gazdasági események
 1323 – Károly Róbert magyar király átfogó gazdasági reformsorozatának részeként elrendeli az új, stabil pénz, a dénár verését
 1838 – Samuel Morse nyilvánosan bemutatja találmányát, a távírót
 1974 – A Magyar Madártani és Természetvédelmi Egyesület (MME) létrejötte. Az ezredfordulóra Kelet-Közép-Európa legnagyobb természetvédelmi társadalmi szervezetévé vált
 1992 – Megalakul a Magyar Űrkutatási Iroda
 2009 – Kiújul az Orosz–ukrán gázvita, az orosz Gazprom elzárja az Európának szállított földgáz útját, több országban rendkívüli helyzet alakult ki

Kulturális események

Irodalmi, színházi és filmes események

Zenei események

Sportesemények

Egyéb események
1903 – Francesco Forgione (a későbbi Pietrelcinai Szent Pio, azaz Pio atya) 15 évesen, belép a morconei kapucinus szerzetesek noviciátusába.
2017 – A Fort Lauderdale–Hollywood Nemzetközi Repülőtéren öt ember meghalt, hat megsebesült egy lövöldözésben Floridában.

Születések 
 1367 – II. Richárd angol király († 1400)
 1412 – Jeanne d’Arc (Szent Johanna), katolikus szent, († 1431)
 1525 – Caspar Peucer német tudós († 1602)
 1766 – Fazekas Mihály magyar költő, botanikus († 1828)
 1807 – Petzval József magyar mérnök-matematikus, egyetemi tanár, feltaláló, az MTA kültagja, a Bécsi Tudományos Akadémia tagja († 1891)
 1818 – Hazslinszky Frigyes Ákos magyar botanikus, mikológus, az MTA tagja († 1896)
 1819 – Degré Alajos ügyvéd, († 1896)
 1822 
 Lónyay Menyhért magyar politikus, több tárca minisztere, miniszterelnök és a Magyar Tudományos Akadémia tagja, elnöke († 1884) 
 Heinrich Schliemann német kereskedő, bankár, műkedvelő archeológus, († 1890)
 1832 – Gustave Doré francia festő, szobrász, illusztrátor († 1883)
 1838 – Max Bruch német zeneszerző és karmester († 1920)
 1848 – Hriszto Botev bolgár költő, újságíró, forradalmár, a „bolgárok Petőfije”. († 1876)
 1850 – Eduard Bernstein német szociáldemokrata politikai teoretikus, politikus, a revizionizmus irányzatának alapítója († 1932)
 1861 – Zsupánek János magyarországi szlovén költő († 1951)
 1862 – August Oetker német gyógyszerész, receptkönyvíró († 1918)
 1866 – Tangl Ferenc fiziológus, állatorvos, egyetemi tanár († 1917)
 1872 – Alekszandr Nyikolajevics Szkrjabin orosz zeneszerző, zongorista, († 1915)
 1893 – Endresz György magyar pilóta, repülőoktató († 1932)
 1897 – Szálasi Ferenc magyar nemzetiszocialista politikus, Magyarország „Nemzetvezetője († 1946)
 1897 – Veres Péter magyar író, politikus († 1970)
 1901 – Borsos József építőmérnök, egyetemi tanár, a műszaki tudományok doktora († 1981)
 1903 – Szántó Judit szavalóművész, muzeológus, író, költő, József Attila élettársa, József Attila-díjas (1950) († 1963)
 1910 – Mészöly Gyula MTA tagja, biológus, Kossuth-díjas növénynemesítő.(† 1974)
 1913 – Edward Gierek lengyel kommunista politikus, pártfőtitkár († 2001)
 1915 – Csák Ibolya magyar atléta, magasugró olimpiai bajnok († 2006)
 1924 – Pablo Birger argentin autóversenyző († 1966)
 1926 – Dick Rathmann amerikai autóversenyző († 2000)
 1926 – Hargitay Miklós magyar származású amerikai testépítő világbajnok († 2006)
 1926 – Pat Flaherty amerikai autóversenyző († 2002)
 1927 – Kardos Magda magyar színésznő († 2003)
 1928 – Bacsó Péter magyar filmrendező, Balázs Béla- és Kossuth-díjas, érdemes és kiváló művész († 2009)
 1931 – Ferenczi Imre folklórkutató, († 1989)
 1931 – Edgar Lawrence Doctorow amerikai író, esszéista († 2015)
 1933 – Jeney Lajos Ybl Miklós-díjas építész († 2014)
 1934 – Voith Márton kohómérnök, egyetemi tanár († 2018)
 1938 – Adriano Celentano olasz énekes, színész
 1940 – Olga Georges-Picot francia színésznő († 1997)
 1940 – Tóth Judit Jászai Mari-díjas magyar színművésznő
 1943 – Marton László Kossuth-díjas magyar rendező, egyetemi tanár († 2019)
 1946 – Syd Barrett angol énekes, gitáros († 2006)
 1947 – Andréa Ferréol francia színésznő
 1952 – Kovács Brigitta magyar színésznő, énekművész, tanár
 1953 – Malcolm Young ausztrál gitáros († 2017)
 1955 – Rowan Atkinson angol színész, komikus
 1964 – Yuri (Yuridia Valenzuela Canseco) mexikói énekesnő
 1967 – Moldvai Kiss Andrea magyar színésznő
 1975 – Fesztbaum Béla Jászai Mari-díjas magyar színész
 1976 – Ladányi Balázs magyar jégkorongozó
 1981 – Debreczeni Zita modell, szépségkirálynő
 1982 – Eddie Redmayne Oscar-díjas brit színész
 1983 – Békés Márton magyar történész
 1986 – Alex Turner angol énekes, zenész és dalszövegíró, az Arctic Monkeys nevű zenekar frontembere
 1989 – Max Pirkis angol színész
 1989 – Nicky Romero holland zenei producer, DJ
 1999 – Jelena Ragyionova orosz műkorcsolyázó

Halálozások 
 1481 – Ahmat kán az Arany Horda uralkodója.
 1537 – Alessandro de’ Medici a firenzei köztársaság vezetője (* 1510)
 1693 – IV. Mehmed az Oszmán Birodalom 20. szultánja (* 1642)
 1852 – Louis Braille vak francia pedagógus, feltaláló, (* 1809)
 1856 – Nicolas-Charles Bochsa francia hárfás, zeneszerző (* 1789)
 1884 – Gregor Mendel Ágoston-rendi szerzetes, botanikus, (* 1822)
 1892 – Lovassy László, az országgyűlési ifjúság egyik vezetője (* 1815)
 1918 – Georg Cantor német matematikus (* 1845)
 1919 – Theodore Roosevelt az Amerikai Egyesült Államok 26. elnöke, (* 1858)
 1934 – Nyilasy Sándor magyar festőművész (* 1873)
 1945 – Vlagyimir Ivanovics Vernadszkij orosz geológus, geokémikus (* 1863)
 1949 – Victor Fleming amerikai filmrendező (* 1889)
 1952 – Alfred Meebold német botanikus, író antropozófus (* 1863)
 1974 – David Alfaro Siqueiros mexikói szocialista realista festőművész, Nemzetközi Lenin-békedíjas (* 1896) 
 1974 – Slachta Margit szerzetes, feminista politikus, az első magyar női országgyűlési képviselő (* 1884)
 1980 – Raymond Mays brit autóversenyző (* 1899)
 1989 – Jim Hurtubise amerikai autóversenyző (* 1932)
 1990 – Pavel Alekszejevics Cserenkov Nobel-díjas orosz fizikus (* 1904)
 1993 – Gaál József agrármérnök, Kecskemét város főintézője  (* 1904)
 1993 – Dizzy Gillespie amerikai jazz-zenész (* 1917)
 1993 – Rudolf Nureyev orosz balett-táncos (* 1938)
 2006 – Zavadszky Gábor válogatott magyar labdarúgó (* 1974)
 2008 – Körmendi János Kossuth-díjas magyar színművész (* 1927)
 2009 – Ilosfalvy Róbert Kossuth-díjas magyar operaénekes, (* 1927)
 2010 – Szántó Margit Jászai Mari-díjas magyar színésznő (* 1924)
 2022 – Peter Bogdanovich amerikai filmrendező, forgatókönyvíró, producer, színész, író (* 1939)
 2022 – Sidney Poitier Oscar-díjas amerikai színész, filmrendező (* 1927)

Ünnepek, emléknapok, világnapok 
 Vízkereszt napja. A karácsonytól vízkereszt napjáig tartó 12 szent nap - illetve az ezoterikus kereszténységben a december 24-étől tartó 13 szent éjszaka - zárónapja, a farsang kezdete. A nyugati kereszténységben ekkor ünneplik a napkeleti bölcsek („háromkirályok”) látogatását a kis Jézusnál. Egyes országokban ma is élő szokás, hogy megajándékozzák a gyerekeket az éjjel az ajtó elé vagy ablakba tett csizmájukba rejtett édességekkel, amit a „háromkirályok” hoz nekik. A keleti keresztény egyházakban a vízkereszt Jézus megkeresztelésének, Krisztussá válásának ünnepe. 
 A magyarság körében régen általános szokás volt, hogy a papok a házakat meghintették szenteltvízzel (házszentelés). Ezenkívül elterjedt népszokás volt a „csillagozás”, amikor gyerekek jártak körbe a faluban csillaggal a kezükben és a kis Jézusról szóló énekeket énekeltek. Ez egyes magyarlakta vidékeken még a mai napig is létező szokás. 
 Német nyelvterületen az ünnep neve Dreikönigstag („a háromkirályok napja”).
 A vízkereszt ünnepének neve  Olaszországban Epifania. A Befana (öreg jó boszorkány) ezen a napon a jó gyerekeknek ajándékot hoz.
 Irak: a hadsereg napja
 Laosz: a Pathet Lao napja

Jegyzetek 

Január napjai